open-index/open-wikipedia-markdown huggingface dataset:
พญายอดเชียงราย

**พญายอดเชียงราย**  () หรือ **ท้าวยอดเมือง** () หรือ **พระเจ้ายอดเชียงราย** ครองราชย์ระหว่าง พ.ศ. 2030 - 2038 เป็นกษัตริย์ล้านนาพระองค์ที่ 10 แห่งราชวงศ์มังรายพระโอรสในท้าวบุญเรืองซึ่งเป็นพระโอรสในพระเจ้าติโลกราช โดยจารึกจากหลายแหล่งปรากฎพระนามแตกต่างกันไป เช่น มหาราช หรือพระเมืองเจ้าแผ่นดิน หรือพระเป็นเจ้าเจ้าแผ่นดิน หรือพระญาเจ้าตนชื่อศรีสัทธัมมังกุรมหาบรมจักกวัตติราชาธิราช

## พระราชประวัติ
พญายอดเชียงรายเสด็จพระราชสมภพที่เมืองน้อย ปัจจุบันอยู่ในเขตอำเภอปาย จังหวัดแม่ฮ่องสอน เป็นพระโอรสในท้าวบุญเรือง และเป็นพระราชนัดดาในพระเจ้าติโลกราช ท้าวยอดเมืองเคยร่วมทำสงครามกับท้าวบุญเรือง และพระเจ้าติโลกราชหลายครั้ง ท้าวยอดเมืองเคยครองเมืองแช่สัก ขณะที่ท้าวบุญเรืองผู้เป็นบิดาครองเมืองเชียงรายในฐานะเจ้าราชบุตรซึ่งเป็นอุปราช  ต่อมาในปี พ.ศ. 2005 ท้าวยอดเมืองได้รับคำสั่งให้ขยายอำนาจไปสู่ดินแดนไทใหญ่ โดยเฉพาะเมืองนายและเมืองใกล้เคียง และท้าวยอดเมืองก็มีบทบาทร่วมรบกับท้าวบุญเรืองผู้เป็นบิดาเสมอมา

ในปลายรัชสมัยของพระเจ้าติโลกราชได้การประหารชีวิตบุคคลสำคัญหลายคนที่เคยร่วมศึกกันมา ซึ่งหนึ่งในนั้นคือท้าวบุญเรืองที่ถูกประหารชีวิตโดยมีความผิด โทษฐานคิดการก่อกบฏกับพระบิดา โดยถูกแม่ท้าวหอมุกมเหสีองค์หนึ่งในพระเจ้าติโลกราชใส่ความ ผู้ที่เสียใจมากที่สุดคือท้าวยอดเมือง ด้วยเหตุนั้นพระองค์จึงได้สร้างวัดบริเวณตำแหน่งกาลกิณีเมือง ทางทิศตะวันตกเฉียงใต้ของเมืองเชียงใหม่

## ครองราชย์
หลังการสวรรคตของพระเจ้าติโลกราชท้าวยอดเมืองจึงสืบราชสมบัติต่อมา ในช่วงดังกล่าวได้เกิดความขัดแย้งระหว่างกษัตริย์กับขุนนาง โดยหลักฐานของจีนทำให้สันนิษฐานได้ว่าพญายอดเมืองทรงตอบสนองความต้องการของจีนหรือกรมการเมืองของยูนนานมาก จนไม่สนใจความต้องการของท้องถิ่น ซึ่งเรื่องราวดังกล่าวสอดคล้องกับหลักฐานท้องถิ่นคือ ตำนานพื้นเมืองเชียงใหม่ และตำนานพื้นเมืองลำพูน ที่กล่าวถึงท้าวยอดเมืองไม่รักเจ้าแก้ว ราชบุตรของพระองค์ที่เกิดจากนางโป่งน้อย แต่กลับเอาใจใส่ลูกฮ่อ ซึ่งเลี้ยงเป็นลูกและให้ไปครองเมืองพร้าว ทั้งยังมีการกล่าวถึงเจ้าแก้วที่ถูกบังคับให้ไหว้ลูกฮ่ออีกด้วย ด้วยการที่พระองค์สนิทสนมกับฮ่อมากเกินไป จึงสร้างความไม่พอใจแก่เหล่าขุนนางเนื่องจากพระองค์ไม่ทรงรับฟังขุนนาง ท้ายที่สุดพระองค์ก็ถูกขุนนางปลดออก หลังจากครองราชย์ได้ 8 ปี โดยพระองค์ให้ไปครองเมืองซะมาดในเขตแม่ฮ่องสอน พร้อมกับยกเจ้าแก้วขึ้นครองราชย์สืบมา

ขณะที่มีการยกเจ้าแก้วขึ้นครองราชย์ ก็พบว่านางโป่งน้อย มีอำนาจสูงมาก เนื่องจากมีบทบาทในการปกครองร่วมกับพระโอรส โดยในหลักฐานมีการเรียกมหาเทวีและกษัตริย์ว่า*"พระเป็นเจ้าสองพระองค์"* และ *"พระเป็นเจ้าแม่ลูกทั้งสอง"* ขณะเดียวกันบทบาทของขุนนางได้เพิ่มพูนมากขึ้นตามลำดับ ส่วนกษัตริย์กลับถูกลิดรอนอำนาจ

## ราชตระกูล



## อ้างอิง

หมวดหมู่:พระมหากษัตริย์ล้านนา
หมวดหมู่:ราชวงศ์มังราย
หมวดหมู่:บุคคลในคริสต์ศตวรรษที่ 15
วันปรีดี พนมยงค์

**วันปรีดี พนมยงค์** ตรงกับวันที่ 11 พฤษภาคม ของทุกปี เป็นวันรำลึกถึงวันที่ 11 พฤษภาคม พ.ศ. 2443 ซึ่งเป็นวันเกิดของปรีดี พนมยงค์ หัวหน้าคณะราษฎรสายพลเรือน ผู้นำการปฏิวัติสยาม พ.ศ. 2475 เปลี่ยนแปลงการปกครองของประเทศจากระบอบสมบูรณาญาสิทธิราชย์มาเป็นประชาธิปไตย, ผู้นำขบวนการเสรีไทย ต่อต้านญี่ปุ่นในสงครามโลกครั้งที่สอง และรัฐบุรุษอาวุโสคนแรกของประเทศไทย

ในวันนี้จะมีการจัดงานที่ระลึกโดยองค์กรต่าง ๆ เช่น การปาฐกถาที่จัดโดยสถาบันปรีดี พนมยงค์ งานที่ระลึกที่มหาวิทยาลัยธรรมศาสตร์ ซึ่งปรีดีเป็นผู้ประศาสน์การ (อธิการบดี) คนแรก และถือวันนี้เป็นวันสำคัญ มีงานฉลองรื่นเริงซึ่งเปิดให้ประชาชนทั่วไปได้เข้าร่วม และยังใช้วันนี้จัดกิจกรรมแรกพบนักศึกษาใหม่และให้นักศึกษาใหม่มีโอกาสเข้าร่วมกิจกรรมวันปรีดีด้วย

## ปาฐกถาวันปรีดี พนมยงค์ และปาฐกถาปรีดี พนมยงค์
กิจกรรมสำคัญอีกอย่างหนึ่งเพื่อระลึกถึงปรีดี เนื่องในโอกาสวันปรีดี พนมยงค์นี้ก็คือ "ปาฐกถาวันปรีดี พนมยงค์" จัดโดยสถาบันปรีดี พนมยงค์ ซึ่งจะเชิญนักคิดนักวิชาการคนสำคัญมาเป็นองค์ปาฐก โดยก่อนหน้านี้จะจัดในวันปรีดี พนมยงค์ 11 พฤษภาคม แต่ต่อมาได้ย้ายไปจัดในวันที่ 24 มิถุนายน ซึ่งตรงกับวันเปลี่ยนแปลงการปกครอง 24 มิถุนายน พ.ศ. 2475 แทน และเปลี่ยนชื่อเป็น "ปาฐกถาปรีดี พนมยงค์" และในปี พ.ศ. 2547 ได้มีการจัดปาฐกถาพิเศษขึ้นด้วย ในวันที่ 27 มิถุนายน ซึ่งตรงกับวันก่อตั้งมหาวิทยาลัยธรรมศาสตร์และวันที่ประเทศสยามมีธรรมนูญการปกครองแผ่นดินฉบับแรก

* พ.ศ. 2549 (24 มิถุนายน) “ภราดรภาพนิยม (Solidarisme) ของปรีดี พนมยงค์” โดย ฐาปนันท์ นิพิฏฐกุล
* พ.ศ. 2547 (27 มิถุนายน) ปาฐกถาพิเศษเพื่อเป็นเกียรติแก่ท่านผู้ประศาสน์การ โดย สมคิด จาตุศรีพิทักษ์
* พ.ศ. 2547 (24 มิถุนายน) “การอภิวัฒน์ 2475 กับเศรษฐกิจ การเมือง และสังคมยุคใหม่” โดย อนุสรณ์ ธรรมใจ
* พ.ศ. 2541 “ธรรมรัฐกับหลัก 6 ประการของคณะราษฎร” โดย ธีรยุทธ บุญมี
* พ.ศ. 2540 โดย ประเวศ วะสี
* พ.ศ. 2539 โดย ปรีดี เกษมทรัพย์
* พ.ศ. 2531 “นโยบายต่างประเทศที่พึงปรารถนา  และ แนวคิดของท่านปรีดี พนมยงค์” โดย วงศ์ พลนิกร

## ดูเพิ่ม
* วันสุนทรภู่ - ตรงกับวันที่ 26 มิถุนายน (พ.ศ. 2329) ของทุกปี
* วันสืบ นาคะเสถียร - ตรงกับวันที่ 1 กันยายน (พ.ศ. 2533) ของทุกปี
* วันศิลป พีระศรี - ตรงกับวันที่ 15 กันยายน (พ.ศ. 2435) ของทุกปี

## อ้างอิง

## แหล่งข้อมูลอื่น
* สนเทศน่ารู้ : วันปรีดี 11 พฤษภาคม, สำนักหอสมุดกลาง มหาวิทยาลัยรามคำแหง
* วัน ปรีดี พนมยงค์ สนุก!พีเดีย
* สถาบันปรีดี พนมยงค์
* ปาฐกถาปรีดี พนมยงค์

ป
หมวดหมู่:วันสำคัญในเดือนพฤษภาคม
หมวดหมู่:การพรรณนาทางวัฒนธรรมของปรีดี พนมยงค์
หมวดหมู่:มหาวิทยาลัยธรรมศาสตร์
ความเฉื่อย

**ความเฉื่อย** () ในทางฟิสิกส์ หมายถึง การต้านการเปลี่ยนแปลงสภาพการเคลื่อนที่ของวัตถุใด ๆ หลักการของความเฉื่อยเป็นหนึ่งในหลักการพื้นฐานของฟิสิกส์ดั้งเดิม ซึ่งนำมาอธิบายการเคลื่อนที่ของสสารและผลกระทบที่สสารนั้นได้รับจากแรงที่มากระทำ คำว่า inertia มาจากภาษาละติน *iners* หมายถึง เฉื่อยชาหรือขี้เกียจ

กฎของความเฉื่อยอาจเรียกอีกอย่างหนึ่งว่ากฎการเคลื่อนที่ข้อที่หนึ่งของนิวตัน กฎดังกล่าวระบุว่า วัตถุที่ไม่มีแรงภายนอกมากระทำจะเคลื่อนที่ด้วยความเร็วคงที่ กล่าวคือ วัตถุจะเคลื่อนที่ด้วยความเร็วคงตัว (อัตราเร็วเท่าเดิมและทิศทางเหมือนเดิม) จนกว่าจะมีแรงบางอย่างมากระทำต่อวัตถุอันทำให้เกิดการเปลี่ยนแปลงอัตราเร็วและทิศทาง นี่รวมไปถึงวัตถุที่ยังไม่เคลื่อนที่ด้วย (คือมีความเร็วเท่ากับศูนย์) ก็จะหยุดนิ่งอยู่กับที่จนกว่าจะมีแรงบางอย่างมากระทำต่อวัตถุให้เคลื่อนที่ ตัวอย่างเช่น เมื่อรถยนต์จอดนิ่งไม่เคลื่อนที่ ความเฉื่อยของรถยนต์ต้องมากกว่าแรงที่กระทำต่อรถยนต์เพื่อที่จะให้รถยนต์เคลื่อนที่ เมื่อรถยนต์กำลังเคลื่อนที่ จะต้องเพิ่มแรงกระทำกับรถยนต์มากขึ้น เพื่อให้รถยนต์เคลื่อนที่เร็วมากขึ้น และเมื่อต้องการชะลออัตราเร็วของรถยนต์ แรงเบรกจะต้องมากกว่าความเฉื่อยของรถยนต์

หมวดหมู่:ฟิสิกส์
เทือกเขา

thumb|เทือกเขาแอนดีส
**เทือกเขา** หรือ **ทิวเขา** หมายถึงแนวทอดตัวของภูเขาที่ล้อมรอบด้วยพื้นที่ต่ำ หรือถูกแบ่งแยกออกจากภูเขาอื่นๆ ด้วยหุบเขาหรือแม่น้ำ ภูเขาแต่ละลูกที่อยู่ในเทือกเขาเดียวกันไม่จำเป็นต้องมีลักษณะทางธรณีวิทยาที่เหมือนกัน ซึ่งอาจเกิดจากการก่อเทือกเขา (orogeny) ที่แตกต่างกัน เช่น ภูเขาไฟ ภูเขายกตัวหรือภูเขายุบจม หรือมีชนิดของหินที่ไม่เหมือนกัน เทือกเขาแอนดีสเป็นเทือกเขาที่ยาวที่สุดในโลก เทือกเขาหิมาลัยเป็นเทือกเขาที่มียอดเขาที่สูงสุดในโลก (คือเขาเอเวอเรสต์) และเทือกเขาอาร์กติกคอร์ดิลเลอรา (Arctic Cordillera) ก็เป็นเทือกเขาที่ตั้งอยู่ทิศเหนือมากที่สุดของโลก

หมวดหมู่:ภูเขา
สถาบันปรีดี พนมยงค์

**สถาบันปรีดี พนมยงค์** เป็นสถาบันไม่แสวงหาผลกำไรที่มีจุดประสงค์ดำเนินกิจกรรมอันเป็นประโยชน์ต่อสังคมและราษฎรไทย ตามอุดมการณ์ของปรีดี พนมยงค์ นายกรัฐมนตรีไทย คนที่ 7 และหัวหน้าคณะราษฎรสายพลเรือนในการปฏิวัติสยาม พ.ศ. 2475 สถาบันก่อตั้งโดยมูลนิธิปรีดี พนมยงค์ เพื่อเป็นอนุสรณ์แด่ปรีดี และเปิดอย่างเป็นทางการเมื่อวันที่ 24 มิถุนายน พ.ศ. 2538

จุดประสงค์ในการดำเนินงานของสถาบันคือ ส่งเสริมงานด้านวิชาการซึ่งเชื่อมโยงกับแนวความคิด อุดมการณ์สันติธรรมของปรีดี  เพื่อให้ประสานสัมพันธ์กับคนรุ่นใหม่ และสภาพปัญหาสังคมปัจจุบัน เป็นเวทีทางด้านศิลปวัฒนธรรมทุกแขนง เพื่อเป็นสื่อให้ความดีและสัจจะทางสังคม ได้แสดงออกสู่สาธารณะอย่างงดงามมีสุนทรียภาพ และประสานงานและร่วมมือกับองค์กรพันธมิตรอื่น ๆ ในเรื่องการวิจัย สัมมนา อบรม และกิจกรรมเพื่อสาธารณประโยชน์

สถาบันปรีดี พนมยงค์ ตั้งอยู่ที่ ซอยทองหล่อ (สุขุมวิท 55) ถนนสุขุมวิท แขวงคลองตันเหนือ เขตวัฒนา กรุงเทพมหานคร บนเนื้อที่ 371 ตารางวา ซึ่งครูองุ่น มาลิก ผู้ก่อตั้งมูลนิธิไชยวนามอบให้

## อ้างอิง
* ประวัติสถาบันปรีดี พนมยงค์, เว็บไซต์สถาบันปรีดี พนมยงค์

## แหล่งข้อมูลอื่น
* สถาบันปรีดี พนมยงค์

หมวดหมู่:ปรีดี พนมยงค์
หมวดหมู่:องค์การไม่แสวงหาผลกำไร
หมวดหมู่:องค์การในเขตวัฒนา
หมวดหมู่:สถานที่ที่ตั้งชื่อตามนามของนายกรัฐมนตรีไทย
หนูน้อยจอมซ่า มารุโกะจัง (ละครโทรทัศน์)

**หนูน้อยจอมซ่า มารุโกะจัง**  () เป็น ละครโทรทัศน์ในประเทศญี่ปุ่น ที่สร้างมาจากมังงะผลงานของ โมโมโกะ ซากุระ กำกับโดย มาซากิ นิชิมุระ ออกอากาศในวันที่ 18 เมษายน 2549 ทางช่อง Fuji TV ในประเทศญี่ปุ่น

## โครงเรื่อง
สร้างมาจากการ์ตูน ในเรื่องเดียวกัน

## นักแสดง
### ครอบครัวซากุระ
* เอะอิ โมริซาโกะ ***Ei Morisako*** .....  *Momoko 'Maruko' Sakura*
* มายูโกะ ฟุกุดะ ***Mayuko Fukuda*** .....  *Sakiko Sakura*
* คัตสึมิ ทาคาฮาชิ ***Katsumi Takahashi*** .....  *Hiroshi Sakura* 
* มิชิโกะ ชิมิซึ ***Michiko Shimizu*** .....  *Sumire Sakura* 
* ฟุยุกิ โมะโตะ ***Fuyuki Moto*** .....  *Tomozo Sakura* 
* โยชิเอะ อิชิเกะ ***Yoshie Ichige*** .....  *Kotake Sakura*

### เพื่อนในชั้นเรียนมารุโกะ
* คาเรน มิยามะ ***Karen Miyama*** .....  *Tamae Honami* 
* ริโอะ อะสะฮิ ***Rio Asahi*** .....  *Toshiko Tsuchihashi* 
* ฮิโระโตะ อิโต้ ***Hiroto Itô*** .....  *Kenichi Ono*
* ซาริ อิโตะ ***Sari Ito*** .....  *Maruko's friend* 
* เคียวยู โคบายาชิ ***Kyôyû Kobayashi*** .....  *Shota Yamada* 
* มะระคุ โคดะมะ ***Maraku Kodama*** .....  *Kenta Hasegawa* 
* ยูมิ โคโนะ ***Yumi Kono*** .....  *Emiko Noguchi* 
* โมอิชิโระ โคซึกิ ***Moichiro Kosugi*** .....  *Futoshi Kosugi* 
* อะมิ คุมะไก ***Ami Kumagai*** .....  *Hanako Migiwa* 
* เรียวสุเกะ มะคิโอกะ ***Ryosuke Makioka*** .....  *Kimio Nagasawa* 
* ฮิคารุ มามิยะ ***Hikaru Mamiya*** .....  *Kazuhiko Hanawa* 
* เคอิจิ โมชิซึกิ ***Keiichi Mochizuki*** .....  *Taro 'Butaro' Tomita* 
* คานะ โอคุโนยะ ***Kana Okunoya*** .....  *Himeko Jogasaki* 
* ฮิโรกิ โอโมริ ***Hiroki Omori*** .....  *Tsuyoshi Yamane* 
* ฮิคาริ โอตะ ***Hikari Ôta*** .....  *Bakuchu mondai 1* 
* อัตสึชิ ซาโตะ ***Atsushi Sato*** .....  *Shigeru Fujiki* 
* คาซึยะ ซาโตะ ***Kazuya Sato*** .....  *Sueo Maruo* 
* อะโตะมุ ชิโมโจ ***Atomu Shimojo*** .....  *Hideji Saijo* 
* ยูกิ ทานากะ ***Yuki Tanaka*** .....  *Bakuchu mondai 2* 
* ไดกิ อุเอดะ ***Daiki Ueda*** .....  *Osamu Nagayama* 
* อะโออิ ยากุชิ ***Aoi Yaguchi*** .....  *Fuyuta-san* 
* ชินอิจิ โยเนะยะ ***Shinichi Yoneya*** .....  *Noritaka 'Hamaji' Hamazaki* 
* โชตะ โยชิโนะ ***Shota Yoshino*** .....  *Satoshi Sugiyama*

### นักแสดงอื่น
* ชินสุเกะ คะซะอิ ***Shinsuke Kasai*** .....  *อาจารย์ Togawa*  
* โนะริโตะ ยาชิมะ ***Norito Yashima*** .....  *พ่อของ Tamae*
* คาเอะระ คิมุระ ***Kaera Kimura*** .....  *Maruko (ตอนโต)*
* อะอิโกะ ไคโตะ ***Aiko Kaito*** .....  *Tama-chan  (ตอนโต)*
* โคตะ มัตสึโมโตะ ***Kouta Matsumoto*** .....  *Hamaji  (ตอนโต)*
* นุตสึกิ คาสะ ***Natsuki Kasa*** .....  *Sakiko's friend* 
* เคตัน ยามาดะ ***Keaton Yamada*** .....  *Narrator (voice)*

## แหล่งข้อมูลอื่น
* 

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีโทรทัศน์ฟูจิ
หมวดหมู่:ละครแนวครอบครัว
หมวดหมู่:ละครแนวตลก
หมวดหมู่:รายการโทรทัศน์ญี่ปุ่นที่เริ่มออกอากาศตั้งแต่ พ.ศ. 2549
หมวดหมู่:รายการโทรทัศน์ช่องทีวีไทย-ไทยพีบีเอส
หมวดหมู่:หนูน้อยจอมซ่า มารุโกะจัง
สุญญากาศ

[thumb|[ห้องสุญญากาศขนาดใหญ่]]
**สุญญากาศ** ( มาจากภาษาละตินแปลว่า *ว่างเปล่า*) คือปริมาตรของช่องว่างซึ่งไม่มีสสารอยู่ภายใน เหมือนกับความดันแก๊สที่น้อยกว่าความดันบรรยากาศมาก ๆ ในความเป็นจริงเราไม่สามารถทำให้ปริมาตรของช่องว่างว่างเปล่าได้อย่างสมบูรณ์ที่เรียกว่า **สุญญากาศสมบูรณ์** (perfect vacuum) ซึ่งมีความดันแก๊สเป็นศูนย์ สุญญากาศสมบูรณ์จึงเป็นแนวความคิดที่ไม่สามารถสังเกตการณ์ได้ในทางปฏิบัติ นักฟิสิกส์มักจะถกเถียงเกี่ยวกับผลการทดลองในอุดมคติว่าจะเกิดอะไรขึ้นในสุญญากาศสมบูรณ์ โดยใช้คำว่าสุญญากาศแทนสุญญากาศสมบูรณ์ และใช้คำว่า **สุญญากาศบางส่วน** (partial vacuum) แทนความหมายของสุญญากาศที่เกิดขึ้นได้จริง

*คุณภาพของสุญญากาศ* หมายถึงระดับของสภาวะที่เข้าใกล้สุญญากาศสมบูรณ์ ความดันของแก๊สที่เหลืออยู่จะถูกใช้เป็นตัววัดคุณภาพของสุญญากาศเป็นหลัก โดยการวัดในหน่วยทอรร์ (Torr) หรือหน่วยเอสไออื่น ๆ ความดันแก๊สที่ยิ่งเหลือน้อยจะหมายถึงคุณภาพที่ยิ่งมากขึ้น ถึงแม้ว่าจะมีตัวแปรอื่นที่ต้องตัดออกในภายหลัง ทฤษฎีควอนตัมได้กำหนดขอบเขตสำหรับคุณภาพของสุญญากาศที่ดีที่สุดเท่าที่เป็นไปได้ จึงทำให้คาดเดาได้ว่าไม่มีปริมาตรของช่องว่างใดที่จะทำให้เป็นสุญญากาศได้อย่างสมบูรณ์ อวกาศเป็นสภาพสุญญากาศที่มีคุณภาพสูงโดยธรรมชาติ และสุญญากาศที่มีคุณภาพสูงกว่านั้นสามารถสร้างขึ้นได้ด้วยเทคโนโลยีปัจจุบัน สำหรับสุญญากาศคุณภาพต่ำได้ถูกใช้เพื่อการดูดและการสูบมากว่าหลายพันปีแล้ว

สุญญากาศเป็นหัวข้อทางปรัชญาที่พบได้บ่อยตั้งแต่ยุคกรีกโบราณ แต่ก็ไม่ได้ทำการศึกษาอย่างจริงจังจนกระทั่งคริสต์ศตวรรษที่ 17 เอวานเจลิสตา โตร์ริเชลลี (Evangelista Torricelli) นักฟิสิกส์ชาวอิตาลีได้สร้างสุญญากาศขึ้นในห้องทดลองเป็นครั้งแรกเมื่อ ค.ศ. 1643 และเทคนิคการทดลองอื่น ๆ ก็เป็นผลการพัฒนามาจากทฤษฎีเกี่ยวกับความดันบรรยากาศของเขา ต่อมาสุญญากาศกลายเป็นเครื่องมือที่มีค่าในอุตสาหกรรมการผลิตหลอดไฟและหลอดสุญญากาศในคริสต์ศตวรรษที่ 20 และเทคโนโลยีการสร้างสุญญากาศก็เริ่มแผ่ขยายไปในวงกว้าง

คำว่า *สุญญากาศ* ในภาษาไทยมาจากคำสนธิ *สุญญ* + *[[อากาศ]]* รวมกันแปลว่า *ไม่มีอากาศ*

หมวดหมู่:กระบวนการทางอุตสาหกรรม
หมวดหมู่:แก๊ส

หมวดหมู่:ความไม่มี
หมวดหมู่:หลักการสำคัญของฟิสิกส์
สุขนาฏกรรม

**สุขนาฏกรรม** () หมายถึง  วรรณกรรมโดยเฉพาะประเภทละคร ที่ลงท้ายด้วยความสุขหรือสมหวัง เช่นเรื่องอิเหนา ศกุนตลา ชิงนาง ปริศนา, โดยปริยายหมายถึงเรื่องราวหรือเหตุการณ์ ทั่ว ๆ ไปที่ลงท้ายด้วยความสุขหรือสมหวัง เช่น ชีวิตเธอเป็น เหมือนนวนิยายสุขนาฏกรรม แม้จะตกระกำลำบากในวัยเด็ก แต่แล้วก็ได้พบกับความสุขสมหวังในบั้นปลายชีวิต 

โดยหมายความดั้งเดิมของคำว่า สุขนาฏกรรม ในภาษาอังกฤษ คือ Comedy (/คอ-เม-ดี/) มีความหมายถึง วรรณกรรมของชนชั้นระดับล่าง หรือระดับชาวบ้าน เป็นวรรณกรรมที่ใช้ภาษาอย่างง่าย ๆ หรือ ภาษาพูดทั่วไป ซึ่งจะเป็นสิ่งที่อยู่ตรงข้ามกับโศกนาฏกรรม หรือ Tragedy ซึ่งหมายถึง วรรณกรรมหรือวรรณคดีของชนชั้นสูง 

ในปัจจุบัน ตลกนั้นคือเรื่องราวเพื่อสร้างเสียงหัวเราะเป็นหลัก และอาจไม่ได้จบด้วยความสุขเสมอไป ในบางแง่มุม เรื่องราวตลกอาจไปกระทบถึงคนหรือกลุ่มคนได้

## อ้างอิง
การเสียดสี

thumb|250px|right|<center>"Le satire e l'epistole di Q. Orazio Flacco", พิมพ์ใน 1814.</center>
**การเสียดสี** () เป็นงานวรรณกรรมรูปแบบหนึ่ง มีจุดมุ่งหมายเพื่อวิจารณ์ถึงสิ่งใดสิ่งหนึ่ง ส่วนใหญ่มักไปในแนวขบขัน นอกจากนี้ แนวการเสียดสียังพบได้ในภาพกราฟิกต่างๆ และศิลปะการแสดงต่างๆ

หมวดหมู่:วรรณกรรม
หมวดหมู่:ประเภทวรรณกรรม
หมวดหมู่:วาทศาสตร์

หมวดหมู่:ประเภทของสื่อ
หมวดหมู่:มนุษยศาสตร์
หมวดหมู่:ประเภทของภาพยนตร์
โศกนาฏกรรม

**โศกนาฏกรรม** () คือ วรรณกรรมโดยเฉพาะประเภทละคร (drama) ที่ลงท้ายด้วยความเศร้าหรือไม่สมหวัง ตัวเอกในเรื่องจะตายในที่สุด เช่น ลิลิตพระลอ, สาวเครือฟ้า, โรเมโอจูเลียต, คู่กรรม

โดยความหมายดั้งเดิมของโศกนาฏกรรมในภาษาอังกฤษ คือ Tragedy (/ทรา-จิ-ดี/) มีความหมายถึง วรรณกรรมหรือวรรณคดีสำหรับชนชั้นสูง โดยจะเป็นวรรณกรรมที่ใช้ภาษาชั้นสูงหรือภาษาที่มีความสละสลวย ซึ่งจะตรงกันข้ามกับสุขนาฏกรรม หรือ Comedy ที่หมายถึง วรรณกรรมสำหรับชนชั้นล่างหรือระดับชาวบ้านทั่วไป

## อ้างอิง

หมวดหมู่:ประเภทวรรณกรรม
นาฏกรรม

**นาฏกรรม** (นาด-ตะ-กำ) () เป็นคำสมาสระหว่างคำว่า “นาฏ” กับ “กรรม” 

**นาฏ** แปลว่า การแสดงที่ผู้ปรุงแต่งขึ้นให้ต่างจากปรกติวิสัยของตน **กรรม** แปลว่า การกระทำที่เกิดจากความตั้งใจทำ วางแผนทำ และลงมือทำจนสำเร็จ **นาฏกรรม** จึงหมายความว่าการกระทำต่าง ๆ ที่เกี่ยวกับการแสดง ซึ่งจะแสดงออกทางกาย วาจา และใจ เพื่อสื่อสารให้ผู้ชมเห็นและเข้าใจตามเรื่องราว อารมณ์ หรือบทบาทที่กำหนดขึ้น

นาฏกรรม เป็นคำที่สำนักศิลปกรรม ราชบัณฑิตยสภา กำหนดเรียกสาขาวิชาต่าง ๆ ที่ถูกจัดอยู่ในหมวดหมู่ของการแสดง เช่น นาฏศิลป์ นาฏศิลป์ศึกษา ศิลปะการแสดง หรือศิลปะการละคร ซึ่งหมายรวมถึงภาคทฤษฎีและปฏิบัติ

## นาฏกรรมในประเทศไทย
ในงานด้านนาฏกรรมไทย พระขรรค์มีบทบาทมาก ทั้งในรูปแบบการแสดงโขน ละครใน ละครนอก ละครพันทาง ละครพื้นบ้าน รำ ระบำ และกลวิธีการถือพระขรรค์ในลักษณะต่าง ๆ นาฏกรรมที่เน้นความละเอียดของการแสดง เช่น โขน ละครนอก หรือ ละครรำ จะมีฉันทลักษณ์มากกว่านาฏกรรมทั่วไป เช่น การร่ายรำพื้นบ้าน บางนาฏกรรม เช่น การรำแผนภาพหรือรำเบื้องต้น อาจไม่มีความหมายโดยตรง แต่เป็นผลลัพธ์จากกระบวนการฝึกฝนศิลปะที่ซับซ้อน

## อ้างอิง

## ดูเพิ่ม
* ละคร

หมวดหมู่:ประเภทของสื่อ
ภาคพะโค

**พะโค** หรือ **บะโก** () เป็นภาคหนึ่งของประเทศพม่า ตั้งอยู่ทางตอนใต้ของประเทศ ทางทิศเหนือของภาคติดต่อกับภาคมะกเวและดินแดนสหภาพเนปยีดอ ทางทิศตะวันออกติดต่อกับรัฐกะเหรี่ยง รัฐมอญ และอ่าวเมาะตะมะ ทางทิศใต้ติดต่อกับภาคย่างกุ้ง และทางตะวันตกติดต่อกับภาคอิรวดีและรัฐยะไข่ พิกัดภูมิศาสตร์ของภาคพะโคอยู่ระหว่าง 46°45' เหนือ, 19°20' เหนือ, 94°35' ตะวันออก และ 97°10' ตะวันออก

## การแบ่งเขตการปกครอง
ภาคพะโคแบ่งออกเป็น 6 จังหวัด ดังนี้

## อ้างอิง

พะโค
ภาคพะโค
คริสตจักรอีแวนเจลิคัลในเยอรมนี

thumb|Margot Käßmann
**คริสตจักรอีแวนเจลิกในเยอรมนี** () เป็นสหพันธ์ที่ประกอบด้วยคริสตจักรลูเทอร์รัน คริสตจักรฟื้นฟู และคริสตจักรยูไนเต็ดโปรเตสแตนต์ส่วนภูมิภาค 23 คริสตจักร

สมาชิกของ EKD นั้นเป็นอิสระในทางความเชื่อและการจัดองค์กร คริสตจักรสมาชิกส่วนใหญ่นำโดยบิชอป

## แหล่งข้อมูลอื่น
* Evangelische Kirche in Deutschland คริสตจักรอีแวนเจลิกในเยอรมนี

หมวดหมู่:คริสตจักร
หมวดหมู่:นิกายในศาสนาคริสต์
หมวดหมู่:ประเทศเยอรมนี
กระดูกสฟีนอยด์

**กระดูกสฟีนอยด์** (;  แปลว่า รูปร่างคล้ายลิ่ม) เป็นกระดูกชิ้นหนึ่งของฐานกะโหลกศีรษะด้านหน้าของกระดูกขมับ (temporal) และส่วนเบซิลาร์ของกระดูกท้ายทอย (occipital bone) กระดูกชิ้นนี้มีรูปร่างคล้ายปีกผีเสื้อหรือค้างคาว

## ส่วนต่างๆ ของกระดูก
กระดูกสฟีนอยด์แบ่งออกเป็นส่วนต่างๆ ดังนี้
* ส่วนแนวกลาง (median portion) หรือเรียกกันว่าตัวกระดูกสฟีนอยด์ (body of sphenoid bone)
* ปีกใหญ่ของกระดูกสฟีนอยด์ (greater wings) 2 ปีก และปีกเล็กของกระดูกสฟีนอยด์ (lesser wings)
* เทอริกอยด์ โพรเซส (Pterygoid processes) ซึ่งเป็นส่วนยื่นไปทางด้านหลัง
สฟีนอยดัล คองคี (sphenoidal conchae) อยู่ส่วนด้านหน้าและด้านหลังของตัวกระดูกสฟีนอยด์

## โครงสร้างเด่นๆ ของกระดูกสฟีนอยด์
รายชื่อเหล่านี้คือโครงสร้างเด่นอื่นๆ ของกระดูกสฟีนอยด์
* รอยเว้าเทอริกอยด์ (pterygoid notch)
* แอ่งเทอริกอยด์ (pterygoid fossa)
* แอ่งสแคฟฟอยด์ (scaphoid fossa)
* วาไจนัล โพรเซส (vaginal process)
* เทอริกอยด์ ฮามิวลัส (pterygoid hamulus)
* คลองเทอริกอยด์ (pterygoid canal)
* เทอริโกสไปนัส โพรเซส (pterygospinous process)

## ภาพอื่นๆ

 Image:Gray190.png|มุมมองจากทางด้านหน้าของกะโหลกศีรษะของมนุษย์ กระดูกสฟีนอยด์แสดงด้วยสีเหลือง ซึ่งอยู่ทางซ้ายของภาพ ในเบ้าตาและหลังส่วนยื่นขากรรไกรบนจดกระดูกโหนกแก้ม
 Image:Orbital_bones.png|กระดูก 7 ชิ้นที่ประกอบกันเป็นเบ้าตา กระดูกสฟีนอยด์เป็นหนึ่งในนั้นซึ่งแสดงด้วยสีชมพู
 Image:Illu facial bones.jpg|กระดูกใบหน้า
 Image:Gray153.png|ผนังด้านข้างของโพรงจมูก แสดงตำแหน่งของกระดูกเอทมอยด์
 Image:Gray164.png|กระดูกโหนกแก้มข้างซ้าย
 Image:Gray187.png|มุมมองด้านล่างของฐานกะโหลกศีรษะ
 Image:Gray188.png|ภาพวาดแสดงมุมมองจากทางด้านข้างซ้ายของกะโหลกศีรษะของมนุษย์
 Image:Gray191.png|ภาพตัดแนวขวางของโพรงจมูกและเบ้าตา
 Image:Gray193.png|ฐานของกะโหลกศีรษะ พื้นผิวด้านบน
 Image:Gray196.png|เพดาน พื้น และผนังด้านข้างของโพรงจมูกข้างซ้าย


## แหล่งข้อมูลอื่น
*  - "Lateral view of skull."

หมวดหมู่:ระบบโครงกระดูก
หมวดหมู่:กะโหลกศีรษะ
พอล ฮาร์ตนอลล์

**พอล ฮาร์ตนอลล์** () เกิดเมื่อวันที่ 19 พฤษภาคม ค.ศ. 1968 ในดาร์ทฟอร์ด เคนต์ เป็นสมาชิกวงออร์บิทัล

## อัลบั้ม
***[[The Ideal Condition]]***
* 1 – Haven't We Met Before (4:25)
* 2 – For Silence (4:02)
* 3 – Simple Sounds (4:55)
* 4 – Please (4:04)
* 5 – The Unsteady Waltz (4:30)
* 6 – Nothing Else Matters (4:09)
* 7 – Patchwork Guilt (4:48)
* 8 – Aggro (4:20)
* 9 – Dust Motes (5:22) 

### ซิงเกิล
* Patchwork Guilt / Gloopy (2006)
* Please (2007)
* Gob Smack - จำหน่ายในรูปแบบดิจิทัลเท่านั้น(2008)

## อ้างอิง

หมวดหมู่:นักดนตรีชาวอังกฤษ
หมวดหมู่:บุคคลจากดาร์ตฟอร์ด
ปาสกาล (หน่วยวัด)

**ปาสกาล** หรือ **พาสคัล** (, สัญลักษณ์: **Pa**) เป็นหน่วยอนุพัทธ์เอสไอของความดันที่ใช้ในการคำนวณหาความดันภายใน ความเค้น มอดุลัสของยัง และความทนต่อแรงดึงสูงสุด ซึ่งเป็นคำนิยามของค่า 1 นิวตันต่อตารางเมตร ชื่อหน่วยตั้งตามชื่อของผู้รู้รอบด้านชาวฝรั่งเศส แบลซ ปัสกาล

พหุคูณของหน่วยปาสกาลที่พบได้ทั่วไปคือ 1 เฮกโตปาสกาล (1 hPa = 100 Pa) เท่ากับ 1 มิลลิบาร์ และ 1 กิโลปาสกาล (1 kPa = 1,000 Pa) เท่ากับ 1 เซนติบาร์

หน่วยวัดที่เป็นบรรยากาศ (atm) มีค่าเท่ากับ 101,325 ปาสกาล และตามรายงานทางอุตุนิยมวิทยามักวัดความกดอากาศเป็นหน่วยมิลลิบาร์

## ต้นกำเนิด

ชื่อหน่วยนี้ตั้งตามชื่อของแบลซ ปัสกาล เพื่อเป็นการระลึกถึงผลของเขาต่อสาขาอุทกพลศาสตร์และสถิตยศาสตร์ของไหล และการทดลองด้วยบารอมิเตอร์ โดยปี พ.ศ. 2514 (ค.ศ. 1971) ในการประชุมของที่ประชุมใหญ่ว่าด้วยการชั่งตวงวัดครั้งที่ 14 ให้ใช้ชื่อหน่วย *ปาสกาล* แทนหน่วยเอสไอของ *นิวตันต่อตารางเมตร* (N/m2)

## บทนิยาม
*1 ปาสกาล คือความดันที่เกิดขึ้นโดยแรงขนาด 1 นิวตัน ในทิศทางที่ตั้งฉากกับพื้นที่ 1 ตารางเมตร*

หน่วยปาสกาลสามารถแสดงโดยใช้หน่วยอนุพัทธ์เอสไอหรือหน่วยฐานเอสไอได้ดังนี้

:{\rm 1~Pa = 1~\frac{N}{m^2} =  1~\frac{kg}{m \cdot s^2}  = 1~\frac{J}{m^3} }

โดยที่ *N* คือ นิวตัน *m* คือ เมตร *kg* คือ กิโลกรัม *s* คือ วินาที และ *J* คือ จูล

## ดูเพิ่ม
* กฎของปัสกาล
* ความกดอากาศ
* คำอุปสรรคเอสไอ
* อุตุนิยมวิทยา

## อ้างอิง

หมวดหมู่:หน่วยความดัน
หมวดหมู่:หน่วยวัด
หมวดหมู่:หน่วยอนุพัทธ์เอสไอ
หมวดหมู่:แบลซ ปัสกาล
ซองจดหมาย

200px|thumb|ตัวอย่างซองจดหมาย
200px|thumb|กระดาษรูปกากบาทสำหรับทำซองจดหมาย

**ซองจดหมาย** คือบรรจุภัณฑ์ชนิดหนึ่งที่ผลิตจากกระดาษ หรือวัสดุอื่นที่เรียบแบน ออกแบบขึ้นเพื่อบรรจุวัตถุเรียบแบน เช่น จดหมาย การ์ด หรือธนบัตร เป็นต้น ซองจดหมายแบบดั้งเดิมทำจากกระดาษที่ตัดออกเป็นสามรูปร่างได้แก่ รูปสี่เหลี่ยมขนมเปียกปูน รูปสี่เหลี่ยมรูปว่าว และรูปกากบาท แล้วพับทบติดเข้าด้วยกันเป็นรูปสี่เหลี่ยมผืนผ้า ปลายข้างหนึ่งเปิดออกสำหรับใส่วัตถุเรียบแบนที่ต้องการ และมีแถบกาวสำหรับปิดผนึก และถึงแม้ว่าจะนำซองจดหมายไปใส่วัตถุเรียบแบนอย่างอื่นที่ไม่ใช่จดหมาย ก็ยังคงเรียกว่าซองจดหมาย หรือเรียกสั้น ๆ ว่า **ซอง**

ใน ค.ศ. 1876 วิลเลียม เออร์วิน มาร์ติน (William Irwin Martin) ได้ริเริ่มสร้างซองจดหมายที่มีขนาดมาตรฐานเพื่อใช้ในเชิงพาณิชย์ และได้แบ่งขนาดอย่างง่ายออกเป็นหมายเลข 0 ถึงหมายเลข 12 ซึ่งเป็นที่นิยมในสมัยนั้น ปัจจุบันขนาดของซองจดหมายถูกกำหนดด้วยมาตรฐาน ISO 269 (ซึ่งใช้ควบคู่กับขนาดกระดาษตาม ISO 216) และ DIN 678 ของเยอรมนี

## ประเภทและลักษณะการใช้งาน
นอกเหนือจากซองจดหมายมาตรฐานที่ใช้ในงานสารบรรณทั่วไป ซองจดหมายยังมีการออกแบบลักษณะพิเศษเพื่อให้เหมาะสมกับการใช้งานเฉพาะด้าน เช่น **ซองหน้าต่าง (Window Envelope)** ซึ่งมีการเจาะช่องและปิดด้วยพลาสติกใสเพื่อให้มองเห็นที่อยู่ผู้รับที่พิมพ์อยู่บนเอกสารภายใน ช่วยลดความผิดพลาดในการจ่าหน้าซอง และ **ซองกันกระแทก (Padded Envelope)** ที่มีการบุวัสดุป้องกันไว้ด้านในเพื่อใช้ส่งวัตถุที่มีความเปราะบาง นอกจากนี้ยังมีซองแบบ **"Air Mail"** ที่มีขอบลายสีแดงและน้ำเงินซึ่งใช้สำหรับการส่งจดหมายทางอากาศในอดีต

## ดูเพิ่ม
* แสตมป์
* ไปรษณียบัตร

## แหล่งข้อมูลอื่น

* ซองจดหมายที่ทำจากดีบุกหรือโลหะอื่น 
* ตารางเทียบขนาดซองจดหมาย
* ขนาดซองจดหมายแบบอเมริกัน 
* ขนาดซองจดหมายแบบยุโรป 

หมวดหมู่:การหีบห่อ
หมวดหมู่:ไปรษณีย์
หมวดหมู่:เครื่องเขียน
หมวดหมู่:ผลิตภัณฑ์กระดาษ

หมวดหมู่:ของใช้ในบ้าน
ยานพาหนะ

[thumb|[จักรยานยนต์เป็นยานพาหนะชนิดหนึ่ง]]
[thumb|[ยานลอยตัวเป็นพาหนะชนิดหนึ่ง]]
**ยานพาหนะ** หมายถึง วัตถุหรือสิ่งประดิษฐ์ที่ไม่ใช่สิ่งมีชีวิตซึ่งสามารถเคลื่อนย้ายขนส่งไปได้ ยานพาหนะส่วนใหญ่สร้างขึ้นโดยมนุษย์ เช่น จักรยาน รถยนต์ จักรยานยนต์ รถไฟ เรือ และเครื่องบิน เป็นต้น หรือไม่ได้สร้างขึ้นโดยมนุษย์แต่สามารถเคลื่อนย้ายขนส่งไปได้ เช่น ภูเขาน้ำแข็งหรือท่อนซุงลอยน้ำ เป็นต้น

ยานพาหนะสามารถชักจูงโดยสัตว์ เช่น รถม้าหรือเกวียนเทียมวัว อย่างไรก็ตามตัวสัตว์เองนั้นก็ไม่ได้เรียกว่าเป็นยานพาหนะ ซึ่งรวมไปถึงมนุษย์ที่เคลื่อนย้ายขนส่งมนุษย์ด้วยกันเอง (คนอุ้มคน) ก็ไม่ได้เรียกว่าเป็นยานพาหนะ แต่สัตว์และวิวัฒเหล่านั้นจะเรียกว่าเป็น **พาหนะ** (ไม่มีคำว่ายาน)

ยานพาหนะแบ่งตามการเคลื่อนย้ายได้ 2 ประเภทใหญ่ ๆ คือ ยานพาหนะส่วนใหญ่ที่เคลื่อนย้ายขนส่งบนพื้นจะมีล้อ เช่น เกวียน, จักรยาน, รถยนต์ และรถไฟ ส่วนยานพาหนะที่ไม่ได้เคลื่อนที่บนพื้นมักถูกเรียกว่า craft เช่น  watercraft, sailcraft, aircraft (อากาศยาน), hovercraft (ยานสะเทินน้ำสะเทินบก), spacecraft (ยานอวกาศ), scooter (ยานพาหนะสองวงล้อขนาดเล็ก ขับเคลื่อนด้วยมอเตอร์ไฟฟ้า), Sea scooter (สกู๊ตเตอร์ไฟฟ้าดำน้ำ)

## ประเภทของยานพาหนะ

* เกวียน, รถม้า, รถลาก
* จักรยาน, จักรยานสามล้อ, สกูตเตอร์, จักรยานยนต์, รถตุ๊กตุ๊ก
* รถไฟ, รถราง, รถไฟฟ้า,รถตู้
* รถยนต์, รถโดยสาร, รถเมล์, รถบรรทุก รถมินิคุกกี้
* เรือ, เรือใบ, เรือสำเภา, เรือกลไฟ, เรือดำน้ำ
* ยานสะเทินน้ำสะเทินบก, ยานลอยตัว
* อากาศยาน, จรวด, เครื่องบิน, เครื่องบินเจ็ต, เครื่องร่อน, เฮลิคอปเตอร์, บัลลูน

## แหล่งข้อมูลอื่น

* Green Vehicle Guide
* Strangest Vehicles In The World 
* Council Directive 70/156/EEC, about Type-approval of motor vehicles and their trailers.
* Council Directive 80/1267/EEC: Amendment of Directive 70/156/EEC
* Council Directive 80/1268/EEC Fuel consumption of motor vehicles.
* EU Motor Vehicle Type Approval .

หมวดหมู่:การขนส่ง
ธงชาติจิบูตี

**[[ธงชาติ]][[จิบูตี]]** เป็นธงรูปสี่เหลี่ยมผืนผ้า กว้าง 4 ส่วน ยาว 7 ส่วน  ภายในแบ่งครึ่งเป็นแถบสีฟ้าและสีเขียวตามแนวนอน ที่ด้านคันธงแบ่งเป็นช่องสามเหลี่ยมพื้นสีขาว ภายในมีรูปดาวห้าแฉกสีแดง 1 ดวงอยู่ตรงกลาง ธงนี้มีที่มาจากธงของสันนิบาตประชาชนแอฟริกาเพื่อเอกราช (Ligue Populaire Africaine pour l'Independance - LPAI) ซึ่งเป็นขบวนการเรียกร้องเอกราชของจิบูตี และได้รับรองเป็นธงชาติเมื่อปี พ.ศ. 2520 โดยชักขึ้นครั้งแรกในวันที่ 4 กรกฎาคม พ.ศ. 2520 อันเป็นวันประกาศเอกราชจากฝรั่งเศส

ในธงนี้ สีฟ้าหมายถึงทะเล ท้องฟ้า และชาวอิซซา (Issa) สีเขียวหมายถึงโลกและชาวอาฟาร์ (Afar) ซึ่งนับถือศาสนาอิสลาม สีขาวหมายถึงสันติภาพ ทั้งสามสีข้างต้นคือสีประจำขบวนการสันนิบาตประชาชนแอฟริกาเพื่อเอกราช ดาวสีแดงหมายถึงเอกภาพแห่งชาวโซมาลี ซึ่งอาศัยในดินแดนต่างๆ 5 แห่ง ได้แก่ บริติชโซมาลีแลนด์ (ต่อมาคือประเทศโซมาเลีย) อิตาเลียนโซมาลีแลนด์ (ปัจจุบันคือส่วนหนึ่งของโซมาเลีย) เฟรนซ์โซมาลีแลนด์ (ที่ตั้งของประเทศจิบูตีในปัจจุบัน) โอกาเดน (ปัจจุบันอยู่ในประเทศเอธิโอเปีย) และภาคตะวันออกเฉียงเหนือของประเทศเคนยา
## อ้างอิง

## แหล่งข้อมูลอื่น
* 

หมวดหมู่:ประเทศจิบูตี
จิบูตี
หมวดหมู่:สัญลักษณ์ของประเทศจิบูตี
กระดูกใบหน้า

**กระดูกใบหน้า** (facial bones) หรือ **สแปลงคโนเครเนียม** (splanchnocranium) หรือ **วิสเซอโรเครเนียม** (viscerocranium) เป็นกระดูกที่อยู่ทางด้านหน้าและด้านล่างของกะโหลกศีรษะมนุษย์ เจริญมาจาก branchial arch

ประกอบด้วยกระดูกต่าง ๆ ดังนี้:
* กระดูกก้นหอยของจมูกชิ้นล่าง (Inferior nasal conchae)
* กระดูกแอ่งถุงน้ำตา (Lacrimal bone)
* กระดูกขากรรไกรล่าง (Mandible)
* กระดูกขากรรไกรบน (Maxilla)
* กระดูกจมูก (Nasal bone)
* กระดูกเพดานปาก (Palatine bone)
* กระดูกโวเมอร์ (Vomer)
* กระดูกโหนกแก้ม (Zygomatic bone)

ในบางครั้งอาจนับรวมกระดูกไฮออยด์ด้วย แต่บางครั้งก็ไม่นับ

## อ้างอิง

## แหล่งข้อมูลอื่น
* ent/9 at eMedicine - "Facial Bone Anatomy"

หมวดหมู่:กะโหลกศีรษะ
หมวดหมู่:ระบบโครงกระดูก
หมวดหมู่:ศีรษะและคอ
สระ

**สระ** อาจหมายถึง
* สระ (สัทศาสตร์) อ่านว่า สะ-หฺระ 
* สระ (แหล่งน้ำ) อ่านว่า สะ 
** สระว่ายน้ำ 
* การสระผม หรือการสระขน
* สระ (ไทย)
นิวัต พุทธประสาท

**นิวัต พุทธประสาท** (30 เมษายน พ.ศ. 2515 - ) นักเขียนชาวกรุงเทพ
มีผลงานรวมเรื่องสั้นและนวนิยายหลายเล่ม ได้รับรางวัลช่อการะเกดยอดนิยมจากผลงานเรื่องสั้น “ความเหลวใหล”

นิวัตเป็นผู้ก่อตั้งเว็บไซต์ thaiwriter.net เว็บไซต์วรรณกรรมเว็บแรกของไทย
## ประวัติ
นิวัตเริ่มเรียนชั้นประถมที่โรงเรียนประสาทวิทยาอนุชนในละแวกบ้าน ก่อนไปศึกษาในชั้นมัธยมที่โรงเรียนเทพศิรินทร์จนจบมัธยมปลาย และเข้าศึกษาต่อที่มหาวิทยาลัยรามคำแหง แต่ออกจากมหาวิทยาลัยก่อนเรียนจบ จากนั้นจึงเริ่มก่อตั้งสำนักพิมพ์เม่นวรรณกรรมประมาณปี 2543 ปัจจุบันเป็นนักเขียนอิสระ ผู้ก่อตั้งเว็บไซต์ www.thaiwriter.net เว็บไซต์วรรณกรรมเวบแรกของไทย

ก่อตั้งสำนักพิมพ์เม่นวรรณกรรมในปี 2543 เพื่อผลิตงานวรรณกรรมทั้งไทยและต่างประเทศ ปัจจุบันเป็นกรรมการสมาคมผู้จัดพิมพ์และจัดจำหน่ายหนังสือแห่งประเทศไทย

## ผลงานตีพิมพ์
* *วิสัยทัศน์แห่งปรารถนาและความตาย* (รวมเรื่องสั้น) พิมพ์ครั้งแรก พ.ศ. 2539
* *ใบหน้าอื่น* (นิยาย) พิมพ์ครั้งแรก พ.ศ. 2542 
* *ไปสู่ชะตากรรม* (นิยาย) พิมพ์ครั้งแรก พ.ศ. 2543
* *ขอบฟ้าเหตุการณ์* (รวมเรื่องสั้น) พิมพ์ครั้งแรก พ.ศ. 2544
* "ลมหายใจอุบัติซ้ำ" (รวมเรื่องสั้น) พิมพ์ครั้งแรก พ.ศ. 2546
* *แสงแรกของจักรวาล* (รวมเรื่องสั้น) พิมพ์ครั้งแรก พ.ศ. 2551
* "หิ่งห้อยในสวน" (นิยายขนาดสั้น) พิมพ์ครั้งแรก พ.ศ. 2553
* "ความโดดเดี่ยวทั้งมวลที่ไม่มีใครสังเกตเห็น" (นิยาย) พิมพ์ครั้งแรก พ.ศ. 2555
* "รัตติกาลของพรุ่งนี้" (นิยายสั้น) พิมพ์ครั้งแรก พ.ศ. 2557
* "กายวิภาคของความเศร้า" (นวนิยาย) พิมพ์ครั้งแรก พ.ศ. 2559

## อ้างอิง

## แหล่งข้อมูลอื่น
* บทสัมภาษณ์ นิวัต พุทธประสาท , เว็บไซต์ประพันธ์สาสน์
* หนังสือเล่มโปรดของ นิวัต พุทธประสาท , เว็บไซต์ประพันธ์สาสน์
* [[http://faylicity.com/book/book1/rosrak.html ชั้นหนังสือ ชวนอ่าน, เว็บไซต์เฟย์ลิซิตี้](http://www.porcupinebook.com
*) 
* นิวัตบล็อก  niwatblog
* ทัศนะ สาม บก.ต่องานมหกรรมหนังสือ: การดิ้นรนในยุคที่หนังสือคือสินค้า

หมวดหมู่:นักเขียนชาวไทย
หมวดหมู่:นักเขียนรางวัลช่อการะเกด
ธงชาติคอโมโรส

**ธงชาติคอโมโรส** แบบปัจจุบันเป็นธงสี่เหลี่ยมผืนผ้า กว้าง 3 ส่วน ยาว 5 ส่วน พื้นธงแบ่งเป็นแถบแนวนอน 4 แถบ แต่ละแถบเป็นสีเหลือง สีขาว สีแดง และสีฟ้า เรียงจากบนลงล่าง ที่ด้านคันธงเป็นรูปสามเหลี่ยมพื้นสีเขียว ภายในรูปนั้นมีจันทร์เสี้ยวสีขาว ที่ระหว่างปลายจันทร์เสี้ยวนั้นมีดาวห้าแฉกสีขาว 4 ดวงเรียงตามแนวตั้ง ธงนี้ออกแบบขึ้นเมื่อปี พ.ศ. 2544 และประกาศใช้ในวันที่ 7 มกราคม พ.ศ. 2545 ( ปี)

แถบสีทั้ง 4 สีนี้หมายถึงเกาะทั้งสี่เกาะของประเทศ โดยสีเหลืองหมายถึงเกาะโมเอลี (Mohéli) สีขาวหมายถึงเกาะมายอต (Mayotte) ซึ่งเป็นดินแดนที่คอโมโรสอ้างสิทธิแต่มีฝรั่งเศสเป็นผู้ปกครอง สีแดงหมายถึงเกาะอองจวน (Anjouan) และสีฟ้าหมายถึงเกาะกรองด์โกมอร์ (Grande Comore) รูปดาวทั้งสี่ดวงนั้นก็มีความหมายถึงเกาะทั้งสี่เช่นกัน ส่วนจันทร์เสี้ยวนั้น หมายถึงศาสนาอิสลาม อันเป็นศาสนาประจำชาติ

## ธงชาติสมัยต่างๆ

ไฟล์:Flag of the Comoros (1963–1975).svg|พ.ศ. 2506 - 2518 (ก่อนการประกาศเอกราช)
ไฟล์:Flag of the Comoros (1975–1978).svg|พ.ศ. 2518 - 2521
ไฟล์:Flag of the Comoros (1978–1992).svg|พ.ศ. 2521 - 2535
ไฟล์:Flag of the Comoros (1992–1996).svg|พ.ศ. 2535 - 2539
ไฟล์:Flag of the Comoros (1996–2001).svg|พ.ศ. 2539 - 2544

## อ้างอิง

## แหล่งข้อมูลอื่น
* 

คคอโมโรส
หมวดหมู่:สัญลักษณ์ของประเทศคอโมโรส
ธงชาติสาธารณรัฐแอฟริกากลาง

**ธงชาติสาธารณรัฐแอฟริกากลาง** เป็นธงรูปสี่เหลี่ยมผืนผ้า กว้าง 3 ส่วน ยาว 5 ส่วน พื้นธงแบ่งเป็นแถบสีขนาดเท่ากัน 4 แถบ ได้แก่แถบสีน้ำเงิน สีขาว สีเขียว และสีเหลือง  ที่มุมธงบนด้านคันธงในแถบสีน้ำเงินมีรูปดาวห้าแฉกสีเหลือง 1 ดวง  กลางธงชาตินั้นมีแถบสีแดงพาดผ่านตามแนวตั้ง กว้างประมาณ 1 ใน 5 ส่วนของความยาวธง ธงนี้ออกแบบโดย บาร์เตเลมี โบกองดา (Barthélemy Boganda) ประธานาธิบดีคนแรกของดินแดนปกครองตนเองอูบองกี-ชารี (Oubangui-Chari - ต่อมาคือประเทศสาธารณรัฐแอฟริกากลาง) ซึ่งเชื่อว่า "ฝรั่งเศสและแอฟริกาต้องก้าวเดินไปด้วยกัน"  และได้ประกาศใช้เป็นธงชาติอย่างเป็นทางการเมื่อวันที่ 1 ธันวาคม พ.ศ. 2501 หลังการประกาศเอกราชจากฝรั่งเศสประมาณ 4 เดือน

ด้วยความเชื่อข้างต้น โบกองดาจึงได้รวมเอาสีจากธงชาติฝรั่งเศสเข้ากับสีพันธมิตรแอฟริกาในธงนี้ โดยสีแดงนั้นหมายถึงเลือดของประชาชนที่หลั่งออกมาในการต่อสู้เรียกร้องเอกราช และจะไหลรินเพื่อปกป้องชาติต่อไป สีน้ำเงินหมายถึงท้องฟ้าและเสรีภาพ สีขาวคือตัวแทนของความบริสุทธิ์และความสง่างาม สีเขียวเป็นสัญลักษณ์ของความหวังและความเชื่อมั่น  และสีเหลืองเป็นเครื่องหมายของความมีขันติธรรม  ดังนั้น ความหมายโดยรวมของธงชาติ จึงหมายถึงความปรารถนาของชาวแอฟริกากลางในความเป็นเอกภาพของชาวโลก โดยเฉพาะอย่างยิ่งในชนชาวแอฟริกาด้วยกัน
## วิวัฒนาการของธงชาติ

File:Flag of France (1794-1815).svg | ธงชาติฝรั่งเศสใช้ในสมัยอาณานิคมอูบองกี-ชารีตั้งแต่ พ.ศ. 2446 ถึง พ.ศ. 2503
File:Flag of the Central African Republic (1976 proposal).svg|ธงที่ถูกเสนอทดแทนในปี พ.ศ. 2519
File:Imperial Standard of Bokassa I (1976–1979).svg|ธงมาตรฐานของจักรพรรดิโบกัสซาที่ 1ซึ่งใช้เป็นธงร่วมของจักรวรรดิแอฟริกากลางตั้งแต่ปี พ.ศ. 2519 ถึง พ.ศ. 2522


## อ้างอิง

## แหล่งข้อมูลอื่น
* 

สสาธารณรัฐแอฟริกากลาง
หมวดหมู่:สัญลักษณ์ของสาธารณรัฐแอฟริกากลาง
มังสวิรัติ

**มังสวิรัติ** สามารถหมายถึง
* วิถีมังสวิรัติ () การงดเว้นกินเนื้อสัตว์
* อาหารมังสวิรัติ () อาหารที่ไม่มีเนื้อสัตว์
* วิถีกินและใช้แต่พืช () การบริโภคอาหารมังสวิรัติที่ประกอบด้วยผักเท่านั้น
เทศบาลตำบลโพธิ์พระยา

**เทศบาลตำบลโพธิ์พระยา** เป็นองค์กรปกครองส่วนท้องถิ่นประเภทเทศบาลตำบล ตั้งอยู่ตอนเหนือของอำเภอเมืองสุพรรณบุรี จังหวัดสุพรรณบุรี มีอาณาเขตครอบคลุมพื้นที่หมู่ที่ 1, 3, 6 และ 7 ของตำบลโพธิ์พระยา อำเภอเมืองสุพรรณบุรี เดิมมีฐานะเป็นสุขาภิบาลโพธิ์พระยาซึ่งได้รับการจัดตั้งขึ้นใน พ.ศ. 2507 แล้วได้รับการจัดตั้งเป็นเทศบาลตำบลใน พ.ศ. 2542 

## อ้างอิง

## แหล่งข้อมูลอื่น
* เว็บไซต์เทศบาลตำบลโพธิ์พระยา 

โพธิ์พระยา
หมวดหมู่:เทศบาลในอำเภอเมืองสุพรรณบุรี
แบดเทสต์ (ภาพยนตร์)

**แบดเทสต์** () เป็นภาพยนตร์จากประเทศนิวซีแลนด์ ผลงานการกำกับโดยปีเตอร์ แจ็กสัน ออกฉายเป็นทางการครั้งแรก ในเดือน ธันวาคม ปี ค.ศ. 1987 ในประเทศนิวซีแลนด์

## โครงเรื่อง
เมื่อมีมนุษย์ต่างดาวแฝงตัวมาในร่างมนุษย์ หวังเพื่อที่จะเอาเนื้อมนุษย์ขายส่งออกต่างดาว เราจะกำจัดมันยังไงกันดี..!! กินมันก่อนดีมั้ย..??

## นักแสดง
### นักแสดงหลัก
* Terry Potter ..... Ozzy / 3rd Class Alien 
* Pete O'Herne ..... Barry / 3rd Class Alien 
* Craig Smith ..... Giles / 3rd Class Alien 
* Mike Minett ..... Frank / 3rd Class Alien 
* Peter Jackson ..... Derek / Robert 

### นักแสดงอื่น
* Doug Wren ..... Lord Crumb 
* Dean Lawrie ..... Lord Crumb SPFX Double / 3rd Class Alien 
* Peter Vere-Jones ..... Lord Crumb's Voice 
* Ken Hammon ..... 3rd Class Alien 
* Robin Griggs ..... 3rd Class Alien 
* Michael Gooch ..... 3rd Class Alien 
* Peter Gooch ..... 3rd Class Alien 
* Laurie Yarrall ..... 3rd Class Alien 
* Shane Yarrall ..... 3rd Class Alien 
* Philip Lamey ..... 3rd Class Alien 
* Costa Botes ..... 3rd Class Alien 
* Graham Butcher ..... 3rd Class Alien 
* Bob Haliburton ..... 3rd Class Alien 
* Andrew McKay ..... 3rd Class Alien 
* Clive Haywood ..... 3rd Class Alien 
* John McTavish ..... 3rd Class Alien 
* John Nelson ..... 3rd Class Alien 
* Graham Nesbitt ..... 3rd Class Alien 
* Steven Smith ..... 3rd Class Alien 
* John Logan Jr. ..... 3rd Class Alien 
* Matt Noonan ..... 3rd Class Alien 
* Cameron Chittock ..... 3rd Class Alien 
* Ray Battersby ..... 3rd Class Alien 
* Mike Appleby ..... 3rd Class Alien 
* Peter Appleby ..... 3rd Class Alien 
* Mike Kane ..... 3rd Class Alien 
* Robert Johnston ..... 3rd Class Alien 
* Scott Bradshaw ..... 3rd Class Alien 
* Mark Lamey ..... 3rd Class Alien 
* Giles Forrest ..... 3rd Class Alien 
* Grant Taylor ..... 3rd Class Alien 
* Carol Taylor ..... 3rd Class Alien 
* Dean Taylor ..... 3rd Class Alien 
* Kim Taylor ..... 3rd Class Alien 
* Dave Hamilton ..... 3rd Class Alien 
* Jock Fyfe ..... 3rd Class Alien 
* Tony Hiles ..... Coldfinger 
* John Ruby ..... 3rd Class Alien 
* Kerry Underhill ..... 3rd Class Alien 
* Robin Watene ..... 3rd Class Alien 
* Garry A. Brown ..... 3rd Class Alien 
* Mark Jackson ..... 3rd Class Alien 
* Peter Henderson ..... 3rd Class Alien 
* Janine Riely ..... 3rd Class Alien 
* Margaret Byford ..... 3rd Class Alien

## รางวัล
* [1989] **Fantafestival :** *Won :* Audience Award : ***Peter Jackson*** 
* [1990] **Fantasporto :** *Nominated :* International Fantasy Film Award : ***Best Film Peter Jackson***

## เกร็ด
* ภาพยนตร์เรื่องนี้ ปีเตอร์ แจ็กสัน ทำในตอนสมัยเรียนอยู่ ซึ่งค่อยๆถ่ายทำวันละเล็กน้อยหลังเลิกเรียน ต้องใช้เวลาในการถ่ายทำหลายเดือน จนเสร็จ
* อวัยวะภายในของมนุษย์ ทำมาจากเครื่องในแกะ
* **เมคอัพโดย** ***Peter Jackson*** (makeup effects) และ ***Cameron Chittock*** (makeup effects assistant) ส่วนงาน **Art** โดย ***Caroline Girdlestone*** (art department) 
  
## แหล่งข้อมูลอื่น
* Unofficial Web Site
* IMDb
* Open Directory Project 
* Onfilm 
* Bad Taste 2 and 3!!!

บแบดเทสท์
บแบดเทสท์
บแบดเทสท์
บแบดเทสท์หมวดหมู่:ภาพยนตร์นอกกระแส
บแบดเทสท์
บแบดเทสท์
อาร์ชดัชเชสชาร์ลอตแห่งออสเตรีย

**อาร์ชดัชเชสชาร์ลอตแห่งออสเตรีย** (พระนามเต็ม: ชาร์ลอต เฮ็ดวิก ฟรานซิสก้า โจเซฟ่า มาเรีย แอนโตเนีย โรเบิร์ตต้า อ๊อตโตเนีย ปีอา แอนนา อิกเนเชีย; Charlotte Hedwig Franzisca Josepha Maria Antonia Roberta Ottonia Pia Ignatia von Habsburg-Lorraine) ทรงเป็นอาร์ชดัชเชสแห่งออสเตรีย และเจ้าฟ้าหญิงแห่งฮังการี (*Her Imperial and Royal Highness* Archduchess Charlotte, The Princess Imperial of Austria, and the Princess Royal of Hungary)

## พระราชประวัติ
อาร์ชดัชเชสชาร์ลอต ประสูติเมื่อวันที่ 1 มีนาคม พ.ศ. 2464 ณ เมืองแพร็งกิ้นส์ ประเทศสวิตเซอร์แลนด์ เป็นพระราชธิดาองค์ที่ 2 และพระราชบุตรองค์ที่ 7 ใน สมเด็จพระจักรพรรดิคาร์ลที่ 1 และพระมเหสี เจ้าหญิงซีต้าแห่งบูร์บอง-ปาร์มา 
พระองค์ประสูติขณะที่พระราชวงศ์อิมพีเรียลกำลังลี้ภัยมาประทับในประเทศสวิตเซอร์แลนด์ หลังจากที่มีการยุบจักรวรรดิออสเตรีย-ฮังการี ภายหลังแพ้สงครามโลกครั้งที่ 1 เมื่อปีพ.ศ. 2461 จากนั้น พระองค์และพระราชวงศ์ได้อพยพต่อไปยังเกาะมาไดร่า ประเทศโปรตุเกส ซึ่งเป็นที่ที่สมเด็จพระจักรพรรดิ พระราชบิดา เสด็จสวรรคตด้วยพระอาการไข้ไทฟอยด์ เมื่อวันที่ 1 เมษายน พ.ศ. 2465

หลังจากที่สมเด็จพระราชบิดาเสด็จสวรรคต พระเชษฐาของพระองค์ อาร์ชดยุกอ๊อตโต้ ได้ทรงสืบราชสมบัติต่อจากพระราชบิดา เป็นองค์พระประมุขแห่งราชวงศ์ฮาพส์บวร์ค เป็นสมเด็จพระจักรพรรดิแห่งออสเตรีย ส่วนสมเด็จพระจักรพรรดินีซีต้า พระราชมารดาก็ทรงพาพระองค์ รวมทั้งพระเชษฐา พระเชษฐภัคินี และพระขนิษฐาอพยพไปยังประเทศเบลเยียม หลังจากนั้น พอเริ่มต้นสงครามโลกครั้งที่ 2 พระบรมวงศานุวงศ์ทุกพระองค์ก็อพยพออกจากยุโรปไปยังประเทศสหรัฐอเมริกา เพื่อหลบหนีการตามล่าจากกลุ่มนาซี

## อภิเษกสมรส
เมื่อวันที่ 16 พฤษภาคม พ.ศ. 2499 อาร์ชดัชเชสชาร์ลอตทรงเข้าพิธีหมั้นกับแกรนด์ดยุกจอร์ชที่ 2 แห่งเม็คเคลนบวร์ก-สเตรอลิตส์ องค์ประมุขแห่งราชรัฐเม็คเคลนบวร์ก-สเตรอลิตส์ หลังจากนั้น ในวันที่ 21 กรกฎาคม ในปีเดียวกัน ทั้ง 2 พระองค์ก็ทรงเข้าพิธีอภิเษกสมรส ในพระตำหนักเพิ๊กกิ้ง บาวาเรีย ประเทศเยอรมนี 

หลังจากนั้น เมื่อวันที่ 6 กรกฎาคม พ.ศ. 2506 แกรนด์ดยุกจอร์ชเสด็จสวรรคต ทั้ง 2 พระองค์จึงไม่มีพระราชโอรส หรือพระราชธิดาด้วยกันเลย

## สิ้นพระชนม์
อาร์ชดัชเชสชาร์ลอตทรงสิ้นพระชนม์เมื่อวันที่ 23 กรกฎาคม พ.ศ. 2532 ด้วยโรคไข้ป่า ณ เมืองมิวนิก ประเทศเยอรมนี ซึ่งทรงสิ้นพระชนม์ 3 เดือนหลังจากที่สมเด็จพระจักรพรรดินีซีต้า พระราชมารดาทรงสิ้นพระชนม์ เมื่อวันที่ 14 มีนาคม พ.ศ. 2532 

## อ้างอิง
* Archduchess to Marry, New York Times, 1956-05-16, p. 31
* Darryl Lundy. Charlotte Hedwig Erzherzogin von Österreich. The Peerage

## แหล่งข้อมูลอื่น
* Charlotte Hedwig Erzherzogin von Österreich

 
ช
ช
ช
ช
หมวดหมู่:เจ้าหญิงโบฮีเมีย
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในจักรพรรดิคาร์ลที่ 1 แห่งออสเตรีย
คามิโน่ (สตาร์ วอร์ส)

thumb|right|250px|ดาวเคราะห์น้ำที่เต็มไปด้วยพายุ คามิโน่
**คามิโน่** () เป็นดาวเคราะห์ที่ปกคลุมด้วยน้ำในภาพยนตร์ หนังสือการ์ตูน นวนิยาย และเกมชุดสตาร์ วอร์ส ในภาพยนตร์ คามิโน่ปรากฏตัวครั้งแรกในกองทัพโคลนส์จู่โจม

ดาวคามิโน่ถูกเรียกว่า "ดาวแห่งพายุ" เป็นดาวน้ำที่กองทัพโคลนของสาธารณรัฐกาแลกติกถูกสร้างขึ้น, เช่นเดียวกับกองยานคามิโน่ มีผู้อยู่อาศัยเป็นเผ่าที่ตัวสูง, มักถูกเรียกว่าชาวคามินอนส์ (kaminoans), มีนิสัยเก็บตัวและเชี่ยวชาญเทคโนโลยีการโคลนนิ่ง คามิโน่อยู่ทางเหนือของริชิเมซ ถูกปกครองโดยสภาปกครองซึ่งมีนายกรัฐมนตรีลามา ซูเป็นผู้นำ

## แหล่งข้อมูลอื่น
* คามิโน ข้อมูลจาก wikia.com

หมวดหมู่:ดาวเคราะห์ในสตาร์ วอร์ส
หมวดหมู่:สถานที่ในสตาร์ วอร์ส
โรงเรียนสุพรรณภูมิ

**โรงเรียนสุพรรณภูมิ** เดิมชื่อโรงเรียนวัดสุวรรณภูมิ ก่อตั้งขึ้นเมื่อวันที่ 15 สิงหาคม พ.ศ. 2465 ตั้งอยู่ที่ถนนหมื่นหาญ ตำบลอำเภอเมืองสุพรรณบุรี จังหวัดสุพรรณบุรี มีการเรียนการสอนระดับชั้นอนุบาลจนถึงชั้นประถมศึกษาปีที่ 6 ซึ่งใน ครั้งแรกได้ใช้ศาลาการเปรียญวัดไชนาวาสเป็นสถานที่เรียน  จัดการสอนระดับประถมศึกษา  และต่อมาได้ย้ายมาอยู่ที่ศาลาการเปรียญวัดสุวรรณภูมิ
        พ.ศ.  ๒๔๘๕    วัดสุวรรณภูมิและเทศบาลเมืองสุพรรณบุรีได้ร่วมกันสร้างอาคารเรียนแบบมุขกลาง ใต้ถุนโปร่งขึ้นที่บริเวณหลังวัดริมถนนพระพันวษาและย้ายนักเรียนจากศาลาการเปรียญวัดไชนาวาส มาเรียนที่อาคารนี้ ในสังกัดของเทศบาลเมืองสุพรรณบุรี

       ๑  มกราคม  ๒๔๘๗   ย้ายมาสังกัดในแผนกศึกษาธิการอำเภอเมืองสุพรรณบุรี

         พ.ศ. ๒๕๐๑   ได้รับเลือกเป็นโรงเรียนปรับปรุงอำเภอ ต่อมาได้รับเลือกเป็นโรงเรียนประชาสงเคราะห์ของจังหวัดฝ่ายประถมขึ้นอยู่กับโครงการพัฒนาการศึกษาในส่วนภูมิภาค เขตการศึกษา ๕

       พ.ศ.  ๒๕๐๔    เปิดทำการสอนในระดับประถมศึกษาตอนปลาย (ป.๕)  เป็นปีแรก

         พ.ศ.  ๒๕๐๖   หนังสือวารสารมิตรครูบริจาคเงินเป็นปีแรก จำนวน  ๑๐,๐๐๐  บาท   คุณหญิงอัมพร  มีสุข  เป็นผู้จับสลากได้จังหวัดสุพรรณบุรี   ทำการก่อสร้างอาคารเรียนให้แก่โรงเรียนวัดสุวรรณภูมิ  โดยกรมสามัญศึกษาให้งบประมาณเพิ่มเติมอีกจำนวน   ๑๐๐,๐๐๐  บาท  ผู้ปกครองนักเรียนบริจาค  ๓๖,๐๐๐  บาท รวมเป็นเงินทั้งสิ้น  ๒๓๖,๐๐๐  บาท  ก่อสร้างอาคารแบบ  ๐๐๘    ขนาด  ๖  ห้องเรียน    ใช้สถานที่ก่อสร้างภายในโรงเรียนกรรณสูตศึกษาลัย   โดยทำพิธีเปิดป้ายชื่ออาคาร  เมื่อวันที่  ๑๘  มกราคม  พ.ศ.  ๒๕๐๗   โดยนายอภัย  จันทวิมล  ปลัดกระทรวงศึกษาธิการเป็นประธาน  ใช้ชื่อว่า   “อาคารมิตรครู”  ได้ย้ายนักเรียนชั้นประถมปลายมาเรียนสถานที่แห่งนี้

        พ.ศ. ๒๕๐๘   โรงเรียนกรรณสูตศึกษาลัยย้ายไปสถานที่ใหม่  ได้มอบที่ดินและอาคารทั้งหมดให้แก่โรงเรียนวัดสุวรรณภูมิ เป็นอาคารไม้สองชั้นแบบตัวอี  กว้าง  ๙  เมตร  ยาว  ๔๖  เมตร ขนาด ๑๘  ห้องเรียน อาคารนี้สร้างเมื่อ  พ.ศ. ๒๔๘๓  ในราคา  ๖,๕๐๐ บาท ในปีนี้ทางโรงเรียนทำการย้ายนักเรียนทั้งหมดจากวัดสุวรรณภูมิมายังสถานที่แห่งนี้ ซึ่งเป็นสถานที่ในปัจจุบัน
## ประวัติ

## อ้างอิง

## แหล่งข้อมูลอื่น
* เว็บไซต์โรงเรียนสุพรรณภูมิ 
* 
* 

หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2465
สุพรรณภูมิ
ช่องคอ

ในทางกายวิภาคศาสตร์ **ช่องคอ** () เป็นส่วนหน้าของคอ ด้านหน้าต่อกระดูกสันหลัง ประกอบด้วยคอหอย (pharynx) และกล่องเสียง (larynx) โครงสร้างที่สำคัญของช่องคอคือฝาปิดกล่องเสียง (epiglottis) ซึ่งเป็นแผ่นที่แยกหลอดอาหาร (esophagus) และท่อลม (trachea) และป้องกันไม่ให้อาหารหรือเครื่องดื่มตกลงไปในท่อลม

ช่องคอประกอบด้วยหลอดเลือดและกล้ามเนื้อคอหอยจำนวนมาก รวมทั้งท่อลมและหลอดอาหาร กระดูกไฮออยด์ (hyoid bone) และกระดูกไหปลาร้า (clavicle) เป็นกระดูกเพียง 2 ชิ้นที่ตั้งอยู่ในช่องคอของสัตว์เลี้ยงลูกด้วยน้ำนม

## อ้างอิง


หมวดหมู่:ศีรษะและคอ
อีวีเอส เอ็นเทอร์เทนเมนท์

**อีวีเอส เอ็นเทอร์เทนเมนท์** หรือ EVS Entertainment เป็นบริษัทผลิตสินค้าประเภท ซีดีและดีวีดีภาพยนตร์ ในประเทศไทย ปัจจุบัน​ยุติกิจการแล้ว

## การยุติกิจการ
วันที่ 21 ต.ค. พ.ศ. 2560 เจ้าของบริษัท อีวีเอส เอนเตอร์เทนเมนท์ จำกัด ได้โพสต์ข้อความอำลาลงเฟซบุ๊กเพจ “Evs thailand” ระบุว่า “แม้ว่าการอำลา จะโศกเศร้า แต่ความทรงจำยังงดงามเสมอ ขอขอบคุณแฟนหนังผู้ให้การสนับสนุนเราด้วยดีมาโดยตลอดระยะเวลาสามสิบกว่าปี ก่อนความสุขจะหลงเหลือไว้แค่ความทรงจำ แต่จะยังเป็นความทรงจำที่มีคุณค่าสำหรับพวกเราตลอดไป

## ประวัติ

## แหล่งข้อมูลอื่น
* เว็บไซต์เป็นทางการ 

หมวดหมู่:บริษัทสื่อบันเทิง
หมวดหมู่:บริษัทการบันเทิงของไทย
หมวดหมู่:บริษัทของไทย
หมวดหมู่:ผู้จำหน่ายภาพยนตร์ของไทย
หมวดหมู่:บริษัทไทยที่ก่อตั้งในปี พ.ศ. 2523
ช่องท้อง

**ช่องท้อง** (abdominal cavity) เป็นช่องลำตัวในร่างกายมนุษย์และสัตว์อื่นๆ ซึ่งบรรจุอวัยวะภายใน ตั้งอยู่ใต้ช่องอก (thoracic cavity) และเหนือช่องเชิงกราน (pelvic cavity)

อวัยวะที่อยู่ในช่องท้อง เช่น กระเพาะอาหาร, ตับ, ตับอ่อน, ม้าม, ถุงน้ำดี, กระเพาะปัสสาวะ, ลำไส้เล็ก, และลำไส้ใหญ่ (ไตเป็นอวัยวะที่ไม่ได้อยู่ในช่องท้อง แต่อยู่หลังช่องท้อง เรียกว่าเป็นอวัยวะหลังเยื่อบุช่องท้อง (retroperitoneal organs))

ช่องท้องถูกบุด้วยเยื่อแผ่นที่เรียกว่า เยื่อบุช่องท้อง (peritoneum) และอวัยวะภายในก็ถูกคลุมด้านหน้าด้วยแผ่นไขมันที่เรียกว่าโอเมนตัม (omentum หรือ omental apron)

## ดูเพิ่ม
* ท้อง
* ช่องตัว
* โพรง (เอ็มบริโอ) (coelom)

หมวดหมู่:ท้อง
ด้วงเสือ

**ด้วงเสือ** จัดอยู่ในอันดับโคลีออปเทอรา วงศ์ซิซินเดลิดี (Cicindelidae) ด้วงเสือมีหลายชนิด มีสีสันฉูดฉาดสะดุดตา บางชนิดมีสีแดง น้ำเงิน เขียว บางชนิดมีสีเหลืองและดำ ดัวงเสือเป็นแมลงนักล่าที่น่ากลัว มันมีเขี้ยวยาวโค้ง นิสัยดุร้าย ขายาว วิ่งได้เร็ว ตัวอ่อนของด้วงเสือก็ดุร้ายไม่แพ้ตัวเต็มวัย ด้วงเสือวางไข่ในดิน ตัวอ่อนที่ฟักออกมาจะขุดโพรงลึกลงไปถึง 60 เซนติเมตร และรอเหยื่ออยู่ในโพรง เมื่อพื้นดินสั่นสะเทือนแม้เพียงเล็กน้อยมันจะรีบพุ่งออกมา และลากเหยื่อลงไปกินในโพรง

ด้วงเสือถือเป็นสุดยอดสิ่งมีชีวิตที่มีความเร็วมากที่สุด นักวิทยาศาสตร์ประเมินว่าถ้าด้วงเสือมีขนาดเท่ากับมนุษย์จะวิ่งได้เร็วประมาณ 494 กม./ชม.

## อ้างอิง

หมวดหมู่:ด้วง
สาวฮุล่า หัวใจฮีโร่

**สาวฮุล่า หัวใจฮีโร่** () หรือ ***Hula Girls*** เป็นภาพยนตร์ญี่ปุ่น แนวกึ่งชีวประวัติของกลุ่มนักเต้นฮูล่ากลุ่มหนึ่งในประเทศญี่ปุ่น ผลงานการกำกับโดย ***Sang-il Lee*** ออกฉายในปี พ.ศ. 2549  ในประเทศญี่ปุ่น

## โครงเรื่อง
เป็นเรื่องราวที่เกิดขึ้น ในปี ค.ศ. 1965 ที่เมืองอิวากิ ในภาคตะวันออกเฉียงเหนือของประเทศญี่ปุ่น มีเหมืองถ่านหิน ที่ประกอบอาชีพของคนในหมู่บ้านอยู่ แต่อีกไม่นาน ถ่านหินนั้นกำลังจะปิดตัวลง ต่อมาได้มีโครงการ ฮาวายเอี้ยนเซ็นเตอร์ เกิดขึ้น โดยได้รับสมัครนักเต้นระบำฮาวายจากคนในหมู่บ้านที่ทำเหมืองแห่งนี้ แต่ชาวบ้านส่วนมากไม่เห็นด้วยที่จะปิดเหมืองแห่งนี้ ที่พวกเขาทำกันมาอย่างยาวนาน

## นักแสดง
* ยู อะโออิ (Yu Aoi) .....  Kimiko Tanikawa 
* ยาซึโกะ มัตสึยุกิ (Yasuko Matsuyuki) .....  Madoka Hirayama 
* เอริ โตคุนะกะ (Eri Tokunaga) .....  Sanae Kimura 
* เอทสึอุจิ โตโยคาวะ (Etsushi Toyokawa) .....  Yojiro Tanikawa (Yu-chan)
* โชโกะ อิเคะซึ (Shoko Ikezu)
* ชิซึโยะ ยะมะซะกิ (Shizuyo Yamazaki) .....  Sayuri Kumano 
* โคโจ มิยะเคะ (Kojo Miyake)   
* สุสุมุ เทะระจิมะ (Susumu Terajima)   
* มาซารุ ชิกะ (Masaru Shiga)   
* ฮิโรชิ โอโคจิ (Hiroshi Ôkôchi)   
* ไดคิจิ ซึกะวะระ (Daikichi Sugawara)   
* คัตสึมิ ทะคะฮะชิ (Katsumi Takahashi)   
* อิตโตคุ คิชิเบะ (Ittoku Kishibe) .....  Norio Yoshimoto 
* จุนโกะ ฟุจิ (Junko Fuji) .....  Chiyo Tanikawa

## อ้างอิง

## แหล่งข้อมูลอื่น
* 

หมวดหมู่:ภาพยนตร์ญี่ปุ่น
หมวดหมู่:ภาพยนตร์ชีวิต
หมวดหมู่:ภาพยนตร์ชีวประวัติ
หมวดหมู่:ภาพยนตร์ที่ออกฉายในปี พ.ศ. 2549
คอหอย

**คอหอย** () เป็นส่วนหนึ่งของคอ (neck) และช่องคอ (throat) ตั้งอยู่ด้านหลังปากและโพรงจมูก และอยู่บนหลอดอาหาร กล่องเสียงและท่อลม (trachea)

## หน้าที่
คอหอยเป็นส่วนหนึ่งของระบบทางเดินอาหารและระบบทางเดินหายใจของสิ่งมีชีวิตหลายชนิด เนื่องจากทั้งอาหารและอากาศต่างผ่านเข้าสู่คอหอย ร่างกายมนุษย์จึงมีแผ่นเนื้อเยื่อเกี่ยวพันเรียกว่า ฝาปิดกล่องเสียง (epiglottis) ปิดช่องท่อลมเมื่อมีการกลืนอาหาร เพื่อป้องกันการสำลัก ในมนุษย์ คอหอยยังมีความสำคัญในการออกเสียง 

## ส่วนต่างๆ ของคอหอย
คอหอยของมนุษย์โดยทั่วไปแบ่งออกเป็น 3 ส่วน ได้แก่

### คอหอยส่วนปาก
คอหอยส่วนปาก หรือคอหอยหลังช่องปาก (oropharynx) เป็นส่วนที่อยู่หลังช่องปาก ผนังด้านหน้าประกอบด้วยฐานของลิ้นและวัลเลคิวลา (vallecula; ช่องระหว่างลิ้นกับฝาปิดกล่องเสียง) ผนังด้านข้างเกิดจากต่อมทอนซิล, แอ่งทอนซิล (tonsillar fossa) , และผนังช่องปาก (faucial pillars) ผนังด้านบนประกอบด้วยพื้นผิวด้านล่างของเพดานอ่อนและลิ้นไก่

### คอหอยส่วนจมูก
คอหอยส่วนจมูก หรือคอหอยหลังโพรงจมูก (nasopharynx) ตั้งอยู่ด้านหลังโพรงจมูก ด้านหลังเยื้องด้านบนของส่วนนี้ มาจากระดับรอยต่อของเพดานอ่อนและเพดานแข็ง ถึงฐานของกะโหลกศีรษะ ด้านข้างเป็นแอ่งโรเซนมุลเลอร์ (fossa of Rosenmuller) ผนังด้านล่างประกอบด้วยพื้นผิวด้านบนของเพดานอ่อน

### คอหอยส่วนกล่องเสียง
คอหอยส่วนกล่องเสียง หรือคอหอยหลังกล่องเสียง (laryngopharynx หรือ hypopharynx) อยู่ที่ประมาณระดับ C3 ถึง C6 บริเวณนี้มีจุดเชื่อมกล่องเสียงและหลอดอาหาร (บริเวณหลังกระดูกอ่อนไครคอยด์ (postcricoid area)) , แอ่งพิริฟอร์ม (piriform sinus) , และผนังคอหอยด้านหลัง (posterior pharyngeal wall)

เช่นเดียวกับคอหอยส่วนปากที่อยู่ด้านบน คอหอยส่วนกล่องเสียงเป็นทางผ่านของทั้งอาหารและอากาศ และดาดด้วยเนื้อเยื่อบุผิวชนิดสแตรทิฟายด์ สความัส (stratified squamous epithelium)

ส่วนนี้จะวางตัวอยู่ด้านหน้าฝาปิดกล่องเสียง และยื่นลงมาจดกล่องเสียงซึ่งเป็นบริเวณที่แยกออกเป็นทางเดินหายใจและทางเดินอาหาร หลอดอาหารจะนำอาหารลงไปยังกระเพาะอาหาร ส่วนอากาศจะผ่านกล่องเสียงซึ่งอยู่ด้านหน้า ระหว่างการกลืนการหายใจจะหยุดชั่วครู่เพื่อให้อากาศผ่านลงไปยังหลอดอาหาร

## ภาพอื่นๆ

 Image:Illu conducting passages.svg|ทางเดินหายใจ
 Image:Illu dige tract.jpg|อวัยวะในทางเดินอาหาร
 Image:Gray955.png|ทางเปิดของกล่องเสียง มองจากด้านหลัง
 Image:Gray994.png|ภาพตัดกลางลำตัวของจมูก ปาก คอหอย (pharynx) และกล่องเสียง (larynx)
 Image:Gray1032.png|ตำแหน่งและความสัมพันธ์กับอวัยวะใกล้เคียงของหลอดอาหารในบริเวณคอ และในประจันอกด้านหลัง (posterior mediastinum) มองจากด้านหลัง


## อ้างอิง
* Stedman's/LWW 1551471
* *Human Anatomy and Physiology* Elaine N. Marieb and Katja Hoehn, Seventh Edition.
* *TNM Classification of Malignant Tumours* Sobin LH & Wittekind Ch (eds) Sixth edition UICC 2002 ISBN 0-471-22288-7

## ดูเพิ่ม
* ทอนซิลคอหอย
* ท่อหู
* กระดูกไฮออยด์
* กล่องเสียง
* ต่อมทอนซิล
* ลิ้นไก่

## แหล่งข้อมูลอื่น
* 

หมวดหมู่:กายวิภาคศาสตร์ของสัตว์
หมวดหมู่:ระบบทางเดินอาหาร
หมวดหมู่:ศีรษะและคอ
หมวดหมู่:สัทศาสตร์
หมวดหมู่:ช่องคอ
International Standard Airlift

**International Standard Airlift** (ISAL) เป็นการขนส่งทางอากาศรูปแบบหนึ่ง ซึ่งมีราคาประหยัด สามารถขนส่งได้มากถึง 50kg พัสดุจะถูกนำส่งไปกับสายการบิน และเดินทางไปประเทศปลายทางโดยทางอากาศ แต่การขนส่งรูปแบบนี้แตกต่างมากในเรื่องเวลาการขนส่ง ถ้าเทียบกับ Air mail โดยใช้เวลาขนส่งประมาณ 3-4 สัปดาห์ บริษัทไปรษณีย์และบริษัทขนส่ง เกือบทั่วโลกให้บริการการขนส่งแบบประหยัดนี้

หมวดหมู่:การขนส่ง
หมวดหมู่:สายการบิน
ดาเนียล จอนส์

**ดาเนียล พอล จอนส์** () เกิดเมื่อวันที่ 22 เมษายน ค.ศ. 1979 เป็นนักร้อง นักแต่งเพลง นักกีตาร์ และนักเปียโน ที่เป็นที่รู้จักอย่างดีในฐานะหัวหน้าวงร็อกที่ชื่อ ซิลเวอร์แชร์ นอกจากนี้เขายังเป็นสมาชิกวง เดอะดิซโซซิเอทีฟส์

ในปี 2007 เขาได้อยู่ในอันดับของนิตยสารโรลลิงสโตนใน "The Twenty-Five Most Underrated Guitarists" หรือ 25 อันดับนักกีตาร์ที่ถูกประเมินค่าต่ำ

## อ้างอิง

หมวดหมู่:นักดนตรีชาวออสเตรเลีย
หมวดหมู่:ซิลเวอร์แชร์
หมวดหมู่:บุคคลจากนิวคาสเซิล (รัฐนิวเซาท์เวลส์)
กระจูด

**กระจูด ** หรือ **จูด** () เป็นพันธุ์ไม้จำพวก "กก" (Sedge) ลักษณะลำต้นกลมสีเขียวอ่อน ดินสอดำ สูงประมาณ 1 - 2 เมตร ออกดอกเป็นกระจุกแน่นคล้ายดอกกระเทียมที่ข้างลำต้นใกล้ยอดกระจุกหนึ่ง แต่มีช่อดอกปลายลำต้นอีกหนึ่งช่อซึ่งมีใบเล็กประกอบช่อด้วย กระจูดชอบขึ้นในพื้นที่น้ำขังซึ่งเรียกว่าโพระหรือพรุ มีถิ่นกำเนิดจากทางเกาะมาดากัสการ์ มอริเซียส ลังกา สุมาตรา แหลมมาลายู และหมู่เกาะต่าง ๆ ในแหลมมาลายู อินโดจีนตอนริมฝั่งทะเล ฮ่องกง บอร์เนียว ตลอดถึงออสเตรเลีย ริมฝั่งตะวันออก

## การใช้ประโยชน์
ต้นกระจูด นำไปฝึ่งแดดให้แห้งสนิท สามารถนำมาผลิตงานจักสานเป็น เสื่อปูรองนั่งที่เรียกกันว่า 'เสื่อกระจูด' หรือ 'สาดกระจูด' โดยการสานเสื่อกระจูดโดยทั่วไปนิยมสานลวดลายมาตรฐาน คือ ลายขัดสอง หรือลายขัดสาม และมีการพัฒนาดัดแปลงลวดลาย เช่น ลายลูกแก้ว ลายดาวล้อมเดือน ลายดอกจันทร์ ลายก้านต่อดอก ลายโคม ลายแก้วเนื่อง ลายแก้วบ้านดอน ลายตัวหนังสือ เป็นต้น และมีการทำผลิตภัณฑ์เช่น สายกระเป๋าเครื่องใช้ต่าง ๆ ใช้ทำใบเรือ ทำเชือกผูกมัด

แหล่งผลิตที่สำคัญ อยู่ที่หมู่บ้านทะเลน้อยจังหวัดพัทลุง หมู่บ้านบ่อกรัง จังหวัดสุราษฎร์ธานี หมู่บ้านสะกอม จังหวัดสงขลา หมู่บ้านทอนทอน จังหวัดนราธิวาส ปัจจุปันมีการผลิตจำหน่ายมากในตำบลเคร็ง อำเภอชะอวด จังหวัดนครศรีธรรมราช

## อ้างอิง

* http://www.pocnara.go.th/naracity/20_special.php 

## แหล่งข้อมูลอื่น

หมวดหมู่:วงศ์กก
หมวดหมู่:พืชที่ใช้ทำของใช้